ทานยาคุมหมดไปเมื่อ 2วันก่อนเป็นยาคุมแบบ21เม็ด แล้ววันนี้มีเพศสัมพันธ์กับแฟนแบบหลั่งใน แฟนจะท้องไหม ต้องกินยาคุมฉุกเฉินกันไว้หรือเปล่าครับ
สวัสดีค่ะ หากที่ผ่านมา ได้ทานยาคุมกำเนิดอย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาบางชนิดร่วม ยาคุมกำเนิดก็จะช่วยป้องกันการตั้งครรภ์ได้มากกว่า 99% ไมว่าจะทานยาเม็ดใดอยู่ก็ตามค่ะดังนั้น จึงไม่จำเป็นต้องทานยาคุมฉุกเฉินแต่อย่างใดค่ะ เพราะหากทานเข้าไปในขณะที่อยู่ในช่วงเว้นระยะการทานยาคุม 7 วัน ประจำเดือนอาจจะไม่มาได้ค่ะและเมื่อเว้นระยะครบ 7 วันแล้ว ก็อย่าลืมเริ่มทานยาคุมแผงใหม่ต่อได้เลยค่ะ ทั้งนี้ในช่วงที่เว้น 7 วัน ควรจะมีประจำเดือนมาค่ะ